Ehdotus neuvoston direktiiviksi tilastotietojen keräämisestä matkailualalta



Virallinen lehti nro C 035 , 11/02/1995 s. 0005



Ehdotus neuvoston direktiiviksi tilastotietojen keräämisestä matkailualalta (95/C 35/05) (ETA:n kannalta merkityksellinen teksti) KOM(94) 582 lopull. - 95/0002(CNS) (Komission antama 6 päivänä tammikuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission esittämän luonnoksen direktiiviksi, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että 11 päivänä kesäkuuta 1991 (1) ja 18 päivänä tammikuuta 1994 (2) annetuissa Euroopan parlamentin päätöslauselmissa korostetaan, että yhteisö on keskeisessä asemassa kehitettäessä matkailutilastoja, talous- ja sosivaalikomitea (3) on tukenut direktiivin laatimista nykyisin kansallisella tasolla hajanaisesti tapahtuvien ponnistusten kanavoimiseksi, neuvoston päätöksellä 90/665/ETY (4) on kehitetty yhteisön menetelmällinen kehys yhteisön matkailutilastojen laatimista varten, edellä mainitun neuvoston päätöksen mukaisesti toteutettavan yhteisön matkailutilastojen kehittämisen kaksivuotisen ohjelman (1991/1992) tulokset osoittavat, että sekä yksityisellä että julkisella alalla toimivat käyttäjät tarvitsevat nopeasti saatavia, luotettavia ja vertailukelpoisia tilastoja matkailualan kysynnästä ja tarjonnasta yhteisön tasolla, yhteisön matkailutilastojen kehittäminen on asetettu ensisijaiseksi tavoitteeksi yhteisön toimintaohjelmasta matkailun edistämiseksi tehdyssä neuvoston päätöksessä 92/421/ETY (5), matkailun tunnustettu asema kehityksen ja yhteiskunnallis-taloudellisen yhdentymisen välineenä voidaan paremmin varmistaa tiedoilla sitä koskevista, erityisesti alueellisella tasolla käyttöön otetuista perustilastoista, yhteisön matkailuelinkeinon kilpailukyvyn arvioimiseksi on saatava enemmän tietoja matkailun määrästä, matkojen ominaisuuksista, matkailijoiden ominaisuuksista sekä matkailumenoista, tarvitaan kuukausittaisia tietoja, joiden avulla voidaan mitata kysynnän kausittaisia vaikutuksia matkailijoiden majoituskapasiteettiin ja siten auttaa viranomaisia ja taloudellisia toimijoita kehittämään sopivampia strategioita ja menettelytapoja lomien kausittaisen jakautumisen ja matkailutoimintojen suorittamisen parantamiseksi, yhteisön jatkotoimien tällä alalla on edelleen perustuttava käytännölliseen lähestymistapaan, joka on toissijaisuusperiaatteen mukainen, tarvittavat synergiat matkailua koskevien kansallisten, kansainvälisten ja yhteisön tilastohankkeiden välillä on varmistettava tiedonkeruun velvoitteiden vähentämiseksi, yhteistyössä muiden kansainvälisten järjestöjen, kuten taloudellisen yhteistyön ja kehityksen järjestön sekä Maailman matkailujärjestön kanssa tehdyt menetelmätyöt sekä maaliskuussa 1993 annetut Yhdistyneiden Kansakuntien tilastokomission suositukset olisi otettava huomioon, jotta voitaisiin paremmin varmistaa matkailutilastojen vertailukelpoisuus koko maailmassa, yksittäiset jäsenvaltiot eivät voi saada aikaan luotettavaa ja tehokasta matkailun kysynnän ja tarjonnan rakenteen ja kehityksen seurantaa ottamatta käyttöön asianmukaista hyväksyttyä yhteisön kehystä, toteutettaessa tällainen järjestelmä täysimittaisesti voidaan saavuttaa mittakaavaetuja tuottamalla tietoa, joka hyödyttää kaikkia jäsenvaltioita ja osapuolia, joita asia koskee, vertailukelpoisia matkailutilastoja voidaan levittää tehokkaammin ainoastaan yhteisön tasolla, ensisijaisia toimenpiteitä tilastotietojen alalla koskevasta puiteohjelmasta vuosiksi 1993-1997 tehdyssä neuvoston päätöksessä 93/464/ETY määrätään matkailun kysyntää ja tarjontaa koskevien tilastojen tietojärjestelmän perustamisesta (6), neuvoston direktiivillä voidaan luoda yhteinen kehys kansallisella tasolla toteutettavilla eri toimilla saavutettavien etujen enimmäistämiseksi, yhteisön järjestelmässä koottavien tilastotietojen on oltava luotettavia ja vertailukelpoisia eri jäsenvaltioiden välillä, ja sen vuoksi on otettava käyttöön yhteiset perusteet, joilla nämä vaatimukset voidaan täyttää, ja neuvoston päätöksellä 89/382/ETY, Euratom (7) perustettu tilasto-ohjelmakomitea on suhtautunut myönteisesti komission ehdotukseen, ON ANTANUT TÄMÄN DIREKTIIVIN: 1 artikla Tavoitteet Matkailutilastojen tietojärjestelmän toteuttamiseksi yhteisön tasolla jäsenvaltioiden on kerättävä, koottava, käsiteltävä ja luovutettava yhdenmukaistettuja yhteisön tilastotietoja matkailun kysynnästä ja tarjonnasta. 2 artikla Tietojen keruun alue ja perusmääritelmät Tätä direktiiviä sovellettaessa kerättävien tietojen on liityttävä seuraaviin alueisiin: a) matkailun majoitusliikkeiden kapasiteetti. Keruun on kohdistuttava paikallisiin yksiköihin, joiden toiminta vastaa neuvoston asetuksella (ETY) N:o 3037/90 (8) käyttöön otetun ja komission asetuksella (ETY) N:o 761/93 (9) muutetun Euroopan yhteisön tilastollisen toimialaluokituksen (NACE Rev. 1) ryhmien 55.1 ja 55.2 kuvausta. Kyseiset majoitusliikkeiden tyypit ovat: Hotellit ja vastaavat majoitusliikkeet (sisältyvät NACE 55.1:een ja NACE 55.23:een) Muut majoitusliikkeet (sisältyvät NACE 55.2:een) Näistä: - leirintäalueet (sisältyvät NACE 55.22:een) - lomakylät (sisältyvät NACE 55.23:een) - muut majoitusliikkeet (sisältyvät NACE 55.21:een). Paikallisen yksikön määritelmän on oltava tilastoyksiköistä 15 päivänä maaliskuuta 1993 annetun neuvoston asetuksen (ETY) N:o 696/93 (10) mukainen. Tiedot voidaan kerätä neuvoston asetuksen (ETY) N:o 2186/93 (11) mukaisesti laadituista yritysrekistereistä; b) majoitusliikkeisiin saapuvat ja yöpyvät vieraat. Tiedot on kerättävä maassa tapahtuvasta matkailusta, toisin sanoen kotimaanmatkailusta ja ulkomailta suuntautuvasta matkailusta; tällöin kotimaanmatkailulla tarkoitetaan tietyssä maassa pysyvästi asuvien henkilöiden matkailua ainoastaan kyseisessä maassa ja ulkomailta suuntautuvalla matkailulla muiden kuin kyseisessä maassa pysyvästi asuvien henkilöiden matkailua kyseisessä maassa; c) matkailun kysyntä. Tiedot on kerättävä kansallisesta matkailusta, toisin sanoen kotimaanmatkailusta ja ulkomaanmatkailusta; tällöin ulkomaanmatkailulla tarkoitetaan jossakin maassa pysyvästi asuvien henkilöiden matkailua toisissa maissa. Matkailun kysyntääkoskevien tietojen on liityttävä matkoihin, jotka ovat pääasiallisen tarkoituksen mukaan vapaa-ajan matkoja ja ammattiin liittyviä matkoja ja joihin sisältyy vähintään yksi tai useampi peräkkäinen yöpyminen muualla kuin pysyvässä asuinpaikassa. 3 artikla Kerättävät tyyppitiedot 1. Luettelo kerättävistä tyyppitiedoista, mukaan lukien niiden määräaikaisuus ja alueellinen jaottelu, on tämän direktiivin liitteessä, joka on direktiivin erottamaton osa. 2. Kerättäviin tyyppitietoihin sovellettavista määritelmistä sekä kerättäviä tyyppitietoja koskevan luettelon mahdollisista muutoksista määrää komissio 12 artiklassa säädettyä menettelyä noudattaen. 4 artikla Tilastotietojen tarkkuus 1. Tilastotietojen keruulla on mahdollisuuksien mukaan varmistettava, että tulokset vastaavat tarvittavia tarkkuutta koskevia vähimmäisvaatimuksia. Nämä tarkkuusvaatimukset sekä menettelyt järjestelmällisten harhojen yhdenmukaistetun käsittelyn varmistamiseksi määrää komissio 12 artiklassa säädettyä menettelyä noudattaen. Tarkkuutta koskevia vähimmäisvaatimuksia määrättäessä käytetään perusteena erityisesti vuosittaisia yöpymisiä kansallisella tasolla. 2. Tietojen keruun perusteiden osalta jäsenvaltioiden on toteutettava asianmukaisina pitämänsä toimenpiteet tulosten laadun ja vertailukelpoisuuden ylläpitämiseksi. 5 artikla Tilastotietojen keruu 1. Jäsenvaltiot voivat tarvittaessa perustaa 3 artiklassa edellytettyjen tilastotietojen keruun olemassaoleviin tietoihin, lähteisiin ja järjestelmiin. 2. Vuosittain ja kuukausittain havainnoitavien tyyppitietojen ensimmäinen havaintojakso alkaa 1 päivänä tammikuuta 1996. Liitteessä olevan C jakson neljännesvuosittaisten tietojen sarakkeisiin liittyvien tyyppitietojen ensimmäinen havaintojakso alkaa 1 päivänä tammikuuta 1997. 6 artikla Tietojen käsittely Jäsenvaltioiden on käsiteltävä 3 artiklan mukaisesti, 4 artiklassa säädettyjä tarkkuusvaaatimuksia noudattaen kerätyt tiedot 12 artiklassa säädettyä menettelyä noudattaen annettujen yksityiskohtaisten sääntöjen mukaisesti. Alueellisen tason on oltava Euroopan yhteisöjen tilastotoimiston alueellisten yksiköiden nimikkeistön (NUTS) mukainen. 7 artikla Tietojen luovuttaminen 1. Jäsenvaltioiden on luovutettava 6 artiklan mukaisesti käsitellyt tiedot, mukaan lukien jäsenvaltioiden kansallisen lainsäädäntönsä tai tilastotietojen luottamuksellisuutta koskevan käytännön mukaisesti salassapidettäviksi julistamat tiedot salassapidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annetun neuvoston asetuksen N:o 1588/90/Euratom/ETY säännöksiä noudattaen (12). Kyseinen asetus koskee tietojen salassapitoa. 2. Vuosittaiset ennakkotiedot on luovutettava kuuden kuukauden kuluessa havaintojakson päättymisestä, ja tarkistetut vuosittaiset tiedot on luovutettava enintään 12 kuukauden määräajan kuluessa havaintojakson päättymisestä. Kuukausittaiset ja neljännesvuosittaiset ennakkotiedot on luovutettava kolmen kuukauden kuluessa vastaavan havaintojakson päättymisestä, ja tarkistetut kuukausittaiset ja neljännesvuosittaiset tiedot on luovutettava enintään kuuden kuukauden määräajan kuluessa vastaavan havaintojakson päättymisestä. 3. Komissio voi tietojen toimittamisesta vastaavien osapuolten tehtävien helpottamiseksi ottaa 12 artiklassa säädettyä menettelyä noudattaen käyttöön standardoituja menettelyjä tietojen luovuttamiseksi ja luoda edellytykset automaattisen tietojenkäsittelyn ja elektronisen tiedonsiirron runsaampaan käyttöön. 8 artikla Kertomukset 1. Jäsenvaltioiden on toimitettava komissiolle tämän pyynnöstä kaikki tilastotietojen laadun, vertailukelpoisuuden ja täydellisyyden arvioimiseksi tarvittavat tiedot. Jäsenvaltioiden on myös toimitettava komissiolle yksityiskohtaiset tiedot mahdollisista käytettävien menetelmien myöhemmistä muutoksista. 2. Komission on toimitettava Euroopan parlamentille, neuvostolle sekä talous- ja sosiaalikomitealle kertomus tämän direktiivin mukaisesti suoritetussa työssä saaduista kokemuksista, kun tietoja on kerätty kolmen vuoden ajan. 9 artikla Tulosten levittäminen Tulosten levittämisestä vastaa komissio. Kansallisten viranomaisten suorittaman laajan levityksen edellyttämiä erityisiä toimenpiteitä voidaan määrätä 12 artiklassa säädettyä menettelyä noudattaen. 10 artikla Siirtymäkausi 1. Jäsenvaltioiden on toteutettava kaikki toimenpiteet, jotka tarvitaan yhteisön tietojärjestelmän saattamiseksi toimintaan siirtymäkauden kuluessa, joka päättyy kolmen vuoden kuluttua tämän direktiivin voimaantulosta kuukausittaisten ja vuosittaisen tietojen osalta ja viiden vuoden kuluttua tämän direktiivin voimaantulosta neljännesvuosittaisten tietojen osalta, sanotun kuitenkaan rajoittamatta 13 artiklan soveltamista. 2. Siirtymäkauden aikana komissio voi 12 artiklassa säädettyä menettelyä noudattaen hyväksyä poikkeuksia tämän direktiivin säännöksistä, jos kansalliset matkailualan tilastojärjestelmät edellyttävät mukautuksia. 11 artikla Komitea Menettelyt tämän direktiivin täytäntöön panemiseksi, mukaan lukien toimenpiteet mukautumiseksi taloudelliseen ja tekniseen kehitykseen, joita ovat erityisesti: - kerättäviin tyyppitietoihin sovellettavat määritelmät sekä mahdolliset kerättävien tyyppitietojen luettelon muutokset (3 artikla), jos nämä muutokset eivät lisää keruun työmäärää, - tarkkuusvaatimukset ja järjestelmällisten harhojen yhdenmukaistettu käsittely (4 artikla), - (. . .), - tietojen käsittely (6 artikla), tietojen luovutusmenettelyt (7 artikla) ja tietojen levittäminen (9 artikla), - poikkeukset tämän direktiivin säännöksistä siirtymäkaudella (10 artikla), määrää komissio kuultuaan neuvoston päätöksellä 89/382/(ETY/Euratom) (13) perustettua tilastoohjelmakomiteaa 12 artiklassa säädettyä menettelyä noudattaen. 12 artikla Menettely Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi toimitettuaan tarvittaessa äänestyksen asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon. 13 artikla Direktiivin täytäntöönpano Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1995. 14 artikla Voimaantulo Tämä direktiivi tulee voimaan kahdentenakymmenentenä päivänä sen julkaisemisesta. 15 artikla Loppusäänökset Tämä direktiivi on osoitettu kaikille jäsenvaltioille. (1) EYVL N:o C 183, 15.8.1991, s. 74 (2) A 30352/93 (3) EYVL N:o C 52, 19.2.1994, s. 22 (4) EYVL N:o L 358, 21.12.1990, s. 89 (5) EYVL N:o L 231, 13.8.1992, s. 26 (6) EYVL N:o L 219, 28.8.1993, s. 1 (7) EYVL N:o L 181, 28.6.1989, s. 47 (8) EYVL N:o L 293, 24.10.1990, s. 7 (9) EYVL N:o L 83, 3.4.1993, s. 1 (10) EYVL N:o L 76, 30.3.1993, s. 1 (11) EYVL N:o L 196, 5.8.1993, s. 1 (12) EYVL N:o L 151, 15.6.1990, s. 1 (13) EYVL N:o L 181, 28.6.1989, s. 47 LIITE MATKAILUALAN TILASTOTIEDOT Huom. Numeroiden B.1.3, C.1.1.2 ja C.1.1.4 kohdalla kysyttäviin tietoihin sovellettava maailman maantieteellinen jaottelu on tämän liitteen lopussa. A. Majoitusliikkeiden kapasiteetti: kansallisella alueella sijaitsevat paikalliset yksiköt A.1. Vuosittain luovutettavat tiedot >TAULUKON PAIKKA> B. Majoitusliikkeisiin saapuneet vieraat ja yöpymiset: kotimaan matkailu ja ulkomailta saapuva matkailu B.1. Vuosittain luovutettavat tiedot >TAULUKON PAIKKA> B.2. Kuukausittain luovutettavat tiedot >TAULUKON PAIKKA> C. Matkailun kysyntä: kotimaan matkailu ja ulkomaan matkailu (päivämatkoja lukuun ottamatta) C.1. Koko maan tasolla luovutettavat tiedot >TAULUKON PAIKKA> >TAULUKON PAIKKA> (. . .) >TAULUKON PAIKKA> MAAILMAN MAANTIETEELLISTEN VYÖHYKKEIDEN JAOTTELU (1) KOKO MAAILMA YHTEENSÄ ETA YHTEENSÄ EUROOPAN UNIONI YHTEENSÄ (15) BELGIA TANSKA SAKSA KREIKKA ESPANJA RANSKA IRLANTI ITALIA LUXEMBURG ALANKOMAAT ITÄVALTA PORTUGALI SUOMI RUOTSI YHDISTYNYT KUNINGASKUNTA EFTA YHTEENSÄ ISLANTI NORJA SVEITSI (ja Liechtenstein) MUUT EUROOPAN MAAT YHTEENSÄ (EFTAa lukuun ottamatta): josta: TURKKI PUOLA TsEKIN TASAVALTA SLOVAKIA UNKARI AFRIKKA YHTEENSÄ POHJOIS-AMERIKKA: YHDYSVALLAT KANADA KESKI- JA ETELÄ-AMERIKKA YHTEENSÄ AASIA YHTEENSÄ josta: JAPANI AUSTRALIA, OSEANIA JA MUUT ALUEET: joista: AUSTRALIA UUSI-SEELANTI TUNTEMATON (1) Lisäksi voidaan käyttää 1 päivänä helmikuuta 1993 annetun komission asetuksen 93/208/ETY liitteessä olevaa valtioiden luetteloa (EYVL N:o L 26, 2.2.1993, s. 11).